На сцэне Нацыянальнага акадэмічнага драматычнага тэатра імя Якуба Коласа ў Віцебску адбыліся гастролі Драматычнага тэатра імя Аляксандра Венгеркі з польскага Беластока. Гэты візіт стаўся магчымым пасля паспяховай вандроўкі коласаўцаў у Беласток са спектаклямі “За двума зайцамі” М.Старыцкага (рэжысёр — Міхась Краснабаеў) і “Псіхааналітык для псіхааналітыка” Д.Балыка (рэжысёр — Сяргей Кулікоўскі). Польскі тэатральны калектыў прапанаваў віцебскім гледачам тры спектаклі.